Kilian 'depressief, angstig' | Maroela Media
Zane Kilian (39), wat in hegtenis geneem is in verband met die sluipmoord op lt.kol. Charl Kinnear, bly agter tralies.
Dit is nou 66 dae sedert sy inhegtenisneming op 23 September vanjaar.
Geen ander verdagte is tot dusver vir die moord op Kinnear in hegtenis geneem nie.
Kinnear is op 18 September helder oordag buite sy huis in Bishop Lavis, Kaapstad, deur 'n onbekende verdagte doodgeskiet.
Kilian se aansoek om borgtog sou vandag in die Bellville-streekhof aangehoor word, maar is tot Dinsdag uitgestel. Dít nadat Kilian se regspan vanoggend 'n beëdigde verklaring ingehandig het wat redes aanvoer waarom Kilian aansoek om borgtog doen.
Eric Bryer, Kilian se regsverteenwoordiger, sê die hof het die verklaring aanvaar.
"Die staat het vir uitstel gevra om die feite van die beëdigde verklaring te oorweeg sodat hulle dit kan teenstaan."
Eric Ntabazalila, woordvoerder vir die Nasionale Vervolgingsgesag (NVG) in die Wes-Kaap, sê die staat sal Dinsdag op die verklaring reageer.
Adv. Johan van Aswegen, wat in adv. Eckhard Rosemann se plek aangestel is soos voorheen berig, het ná die hofverrigtinge gesê Kilian is angstig om vrygelaat te word, maar hulle "hou by die reëls".
Bryer het buite die hof vrae beantwoord.
"Hy is reeds 66 dae in aanhouding en depressief, maar ongelukkig moet ons die reg sy gang laat gaan; hopelik beweeg dit en staan nie stil nie, sodat ons so gou moontlik 'n uitslag kan kry."
Kilian word aangekla van moord, sameswering om moord te pleeg, bedrog en die onregmatige onderskep van kommunikasie.
Hy word ook betrek by die skietvoorval op die Kaapse prokureur William Booth in April vanjaar.
In hierdie saak staan Kilian onder meer tereg op aanklagte van sameswering om moord te pleeg, poging tot moord, oortredings van die Wet op Georganiseerde Misdaad en die onwettige onderskepping van kommunikasie.
Vir dié saak verskyn hy Maandag weer in die Kaapstadse landdroshof.
Ek probeer verstaan wat maak iemand by moord, sameswering om moord te pleeg, bedrog en die onregmatige onderskep van kommunikasie betrokke raak? Was hy tonne geld belowe, of iets nog beter? Die man was eens op 'n tyd 'n goeie en uitstaande lid van die samelewing, en het selfs top rugby gespeel. It boggels the mind.
Van wie kry hy sy opdragte?Daar sit meer agter hierdie aanvalle maar ek dink hy kry groot geld om iemand anders se vuilwerk te doen.You do the crime you do the time.Geen simpatie nie.
There's more to this . Merk my woorde. Beter om te bly waar jy is . " Hulle sal jou uithaal as u buite is
Nou hoe anders wil jy voel as jy teregstaan op koelbloedige moord? Ek kan nogal dink die trok is 'n depressiewe plek…
Snaaks hoe kwesbaar vir siektes en aandoenings skelms in die tronk raak. Enigiets om in die hospitaal afdeling te gaan lê. Vat jou pak soos 'n man ou seun….